system
Răspunde în limba română, în stilul Wikipedia, cat mai corect gramatical.
user
Îmi poți explica despre Amedeo Avogadro?
assistant
Lorenzo Romano Amedeo Carlo Avogadro, conte de Quaregna și Cerreto (n. 9 august 1776, Torino – d. 9 iulie 1856, Torino) a fost un fizician și chimist italian.

Biografie 
Descendent al unei familii nobile de guelfi, din Vercelli, care în timp s-a divizat în mai multe ramuri. Una din ramuri s-a stabilit în Quaregna, un sătuc de lângă Biella, din care se trage și familia lui Amedeo.

Până la vârsta de 30 de ani, a făcut studii juridice, după care s-a interesat de domeniul științific. Între 1809 și 1819 a fost profesor de fizică și matematică la Colegiul Regal din Vercelli. În anul 1820 a fost înființată prima catedră de fizică și matematică din Italia, la universitatea din Torino. Amedeo Avogadro a fost numit șeful acestei catedre, unde a predat, cu întreruperi, până în 1850.

A fost membru al Academiei de Științe și a Societății Italiene "dei XL" (a celor 40). Și-a orientat cercetările spre problemele cele mai importante din fizică și chimie.

În 1811, pe când preda la Vercelli, a emis așa numita "ipoteză moleculară", potrivit căreia două volume egale din orice gaze, aflate la aceeași presiune și temperatură, conțin același număr de molecule. Numărul lui Avogadro, cunoscut și sub denumirea de constanta lui Avogadro, este aproximativ egal cu 6,022×1023 mol−1 și reprezintă numărul de molecule conținut într-un mol de substanță.

Note, referințe

Bibliografie 
 
 
 
 Morselli, Mario. (1984). Amedeo Avogadro, a Scientific Biography. Kluwer. .
 Review of Morselli's book: 
 Pierre Radvanyi, "Two hypothesis of Avogadro", 1811 Avogadro's article analyzed on BibNum  (click 'Télécharger').

Legături externe 

 Università degli Studi del Piemonte Orientale “Amedeo Avogadro” 
 Amedeo Avogadro 
 Amedeo Avogadro

Nașteri în 1776
Nașteri pe 9 august
Decese în 1856
Decese pe 9 iulie
Chimiști italieni
Decese în Torino
Fizicieni italieni
Fizicieni din secolul al XVIII-lea
Fizicieni din secolul al XIX-lea
Membri ai Academiei Leopoldine
Oameni de știință italieni din secolul al XVIII-lea
Oameni de știință italieni din secolul al XIX-lea
Oameni din Torino
Romano-catolici italieni
Specialiști în mecanica fluidelor
Universitatea din Torino